Mayor **Motoko Kusanagi** (yaponcha: *草薙 素子* *Kusanagi Motoko*?) — Masamune Sironing „Zirhlangan sharpa" ilmiy-fantastik kiberpank mangasining bosh qahramoni. Kiborg, Yaponiya IIV-ning 9-boʻlimida ishlaydi.

Biografiyasi
------------

Olti yoshida Motoko samolyot halokatiga uchraydi va yetim qoladi. Jarohatlari natijasida u ikki yil davomida tanasi toʻliq kibernetizatsiya qilinmaguncha komada edi. Faqat miya va orqa miyaning bir qismi omon qolgan edi. Tanasi oʻzi bilan bir xil zavodda qurilgan 2501-Loyiga ishini tekshirar ekan, u oʻzining mohiyati, ruhi va kelib chiqishi haqiqatan ham inson ekanligiga shubha qila boshladi.

Kusanagi taekvondoni, oʻqotar qurollarni yaxshi biladi, shuningdek, xakerlik qobiliyatiga ega.

Konseptsiya va yaratilish
-------------------------

Motoko Kusanagi obrazi gʻoyasi Masamune Siroga tegishli.

Filmni moslashtirishda personajlar dizayneri va animatsiya boshligʻi Xiroyuki Okiura uni manga qahramonidan farqli qilib yaratdi: „Motoko Kusanagi kiborg, shuning uchun uning tanasi baquvvat va yosh, lekin uning insoniy mentaliteti tashqi koʻrinishidan ancha katta. Men Masamune Siro yaratgan asl qiz oʻrniga uning xarakteridagi ana shu yetuklikni tasvirlashga harakat qildim".

Kendzi Kamiyama uning shaxsini aniqlashda qiynaldi va serialning birinchi mavsumida qahramonning motivlarini tushuna olmaydi. Ikkinchi mavsumda ishlayotganda u Motokoning oʻtmishiga katta eʼtibor beradi. Keyin uni bu gʻayritabiiy kuchga ega boʻlish uchun tanlangan shaxs sifatida tasvirlay oladi. U, ehtimol, oʻz qobiliyatidan boshqalarning manfaati uchun foydalanishi kerak deb hisoblaydi. Amerikalik ovozlashtiruvchi aktrisa Meri MakGlin Motoko Kusanagini „kuchli va baʼzida latofatli, lekin har kimni taʼzirini berishga qodir" deb taʼriflaydi.

Tanqid va eʼtirof
-----------------

1995-yilda Kusanagi Tokyo Sports Film Award’ning yilning eng yaxshi aktrisasi mukofotiga sazovor boʻldi va bu birday qabul qilinmadi.

2009-yilda Motoko Kusanagi barcha davrlarning eng yaxshi anime qahramonlari roʻyxatida 13-oʻrinni egalladi. 2014-yilda IGNʼning shunga oʻxshash roʻyxatida u 11-oʻrinni egalladi. U „kuchli ayol qahramonning ajoyib namunasi" sifatida maqtovga sazovor boʻldi.

Manbalar
--------

1. ↑  *Corbett, Austin.* „Beyond Ghost in the (Human) Shell". *Journal of Evolution and Technology - Vol. 20 Issue 1* 43–50 (1-mart 2009-yil). Qaraldi: 16-avgust 2013-yil.
2. ↑  Ghost in the Shell - Production Report [DVD]. DVD Extra: Production I.G. (1996).
3. ↑  „What Killed Ghost in the Shell – AnimeNation Anime News Blog".
4. ↑  „NDK 2011: Interview with Voice Actor and Director Mary Elizabeth McGlynn!".  Lytherus.com. 13-iyun 2013-yilda asl nusxadan arxivlandi. Qaraldi: 8-noyabr 2011-yil.
5. ↑  Tokyo Sports Film Award
6. ↑  „Beat Takeshi: Ghost in The Shell May Be First Successful Live-Action Film Adaptation of Japanese Manga". 14-iyun 2022-yilda asl nusxadan arxivlandi. Qaraldi: 14-iyun 2022-yil.
7. ↑  „Top 25 Anime Characters of All Time".  IGN. Qaraldi: 15-sentabr 2013-yil.
8. ↑  *Isler, Ramsey.* „Top 25 Greatest Anime Characters".  IGN (4-fevral 2014-yil). Qaraldi: 13-mart 2014-yil.

Havolalar
---------

* *Orbaugh, Sharalyn.* „Sex and the Single Cyborg: Japanese Popular Culture Experiments in Subjectivity". *Volume 88*.  Science Fiction Studies (1-noyabr 2002-yil). Qaraldi: 16-avgust 2013-yil.



* Napier, Susan J. (англ.)рус.. Doll Parts: Technology and the Body in Ghost in the Shell // Anime from Akira to Princess Mononoke: Experiencing Contemporary Japanese Animation (англ.)рус. (англ.). — 1st. — New York: Palgrave, 2001. — P. 103—120. — ISBN 978-0-312-23863-6.
* Schaub, J. C. (2001) (en). *Kusanagi's body: Gender and technology in mecha-anime*. pp. 79—100. doi:10.1080/01292980109364805 том=11. .